<classify> Azam inashika nafasi ya pili kwenye msimamo wa ligi ikiwa na pointi 29, pungufu ya pointi moja dhidi ya Yanga inayoongoza ligi hiyo ikiwa na pointi 30, lakini ikiwa mbele kwa mchezo mmoja.Akizungumza na gazeti hili jana Kocha Mkuu wa Azam FC, Muingereza Stewart Hall, alisema ushindi ni muhimu katika mechi zote mbili kwasababu ndiyo kitu pekee kitakachowapa uhakika wa kubeba ubingwa wa msimu huu.Ingawa tunacheza nyumbani mechi zote mbili lakini Kagera Sugar na Mtibwa Sugar ni timu ngumu zenye upinzani mkali kwenye ligi ya Tanzania Bara, lakini tumejipanga kuhakikisha tunaendeleza rekodi yetu ya ushindi kama tulivyofanya ugenini Songea kupata ushindi utakaotuweka kwenye mazingira mazuri ya ubingwa msimu huu, alisema Hall.Kocha huyo alisema anafahamu ushindani uliopo kati yao na vinara Yanga hivyo wamekuwa wakifanya mazoezi magumu kuhakikisha wanashinda mechi zao zote ili kupigania uongozi wa ligi hiyo unaowatofautisha kwa pointi moja.Alisema Yanga kuwa nyuma kwa mchezo mmoja kunampa uhakika wa kurudi kileleni inga wa wanatakiwa kufanya juhudi kubwa kwani timu nyingi hivi sasa zimeonesha kujipanga vizuri kwa kutoa ushindani bila kujali zinacheza nyumbani au ugenini.Nimezungumza na wachezaji wangu na kuwakumbusha ushindani uliopo kwa sasa na tumekubaliana kuondoa masihara na kila mechi ya ligi kuipa umuhimu mkubwa kwa sababu endapo tutazembea Yanga wanaweza kutumia nafasi hiyo kubeba ubingwa kwa mara ya pili, alisema Hall.Azam FC itapambana na Kagera Sugar Jumapili kwenye uwanja wake wa Azam Complex na baada ya hapo itapumzika siku mbili kabla ya kuivaa Mtibwa Sugar Jumatano kwenye uwanja huo huo na hapo italazimika kupambana kutokana na ubora wa Mtibwa kuwa juu msimu huu.  <topic>: MICHEZO 